
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2023. (VI. 29.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2023. június 22.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta nem járt le egyetlen határozat végrehajtási határideje sem.
II. Tájékoztató az előző ülés óta történt fontosabb eseményekről
Június 4-én a magyarság összetartozásáról emlékeztünk meg a Nemzeti Összetartozás emlékműnél a Szent István téren.
Június 12- én megtörtént a Vasút utcai gyalogos átkelési pont műszaki átadása. 
Június 14-én a Duna-Tisza közi Hulladékgazdálkodási és Környezetvédelmi Önkormányzati Társulás Társulási Tanácsának ülésén vettem részt Kecskeméten, ahol tájékoztatást kaptunk a hulladékgazdálkodási rendszer átalakulásának folyamatáról. 

Ugyanezen a napon volt tájékoztató a védőnői rendszer átalakításáról a ceglédi Toldy Ferenc Kórházban, amelyen jegyző asszony képviselte önkormányzatunkat.
Június 15-én földi szúnyoggyérítésre került sor a településen az esti órákban. 
Június 16-án részt vettem a Sülysápi Szent István Általános Iskola, június 17-én pedig a Sülysápi Móra Ferenc Általános Iskola ballagási ünnepségén.
A Wass Albert Művelődési Központ és Könyvtár nagytermében a parketta csiszolása és lakkozása elkészült, a belső festés még zajlik.
A TÁVÜSZ Kft. hét buszvárót újított fel a közelmúltban, a felújítás keretében az acélszerkezetek csiszolása, festése, a kitört üvegek pótlása, valamint az ülőfelület cseréje történt meg.
Június 20-án megkezdődött a körforgalom zöldfelületeinek telepítése. A korábban elkészített beültetési terv alapján közel 3000 növény kerül beültetésre a középszigeten és a környező növényszigeteken.

